Аҵыхәтәантәи аамҭазы узеигәырӷьо хҭысуп, Ҭырқәтәыла инхо аԥсуааи Аԥснытәи рашьцәеи дареи аимадара ахьрыбжьалаз, рыцәгьеи рыбзиеи ахьеицеиҩыршо. Убас еиԥш, ааигәа, Аҟәатәи ажәабатәи Ашьхарыуаа рышкол аҟны акыршықәса раахыс аус зуа арҵаҩы Цуца Аҳәԥҳа, аԥсҭазаараҿы дыззыҳәоз лгәыхәтәы наӡеит ҳҳәар ҳалшоит. Шәаԥхьа Сырма Ашәԥҳа иазлырхиаз аматериал.
Аԥсуаа рҿы арахәааӡара иадҳәалоу аныҳәарақәа уаанӡа ишымҩаԥыргози, иахьа урҭ рҟынтә еиқәхази дырзааҭгылоит Нарҭдырреи адәынтәи афольклорҭҵаареи рцентр аҭҵаарадырратә усзуҩы Есма Ҭодуаԥҳа.
Аԥсны абаҩрҵәыреи аспорти рҳәынҭқарратә еилакы аспорт ҟәша аспециалист хада Анзор Ҵәыӡба арадио Sputnik Аԥсны аефир аҟны Гәдоуҭа ихыркәшахаз Рашь Хәытаба ихьӡ зху Жәларбжьаратәи атурнир алҵшәақәа ртәы еиҭеиҳәеит.
Аԥсны еизгоу акоманда зхы иақәиҭу ақәԥаразы азыҟаҵаҩ хада Џьарназ Бениа арадио Sputnik Аԥсны иаиҭаз аинтервиу аҿы еиҭеиҳәеит сынтәа Рашь Хәытаба ихьӡ зху Жәларбжьаратәи атурнир еизнагаз аспортсменцәа ртәы.
Аҳәынҭқарратә филармониаҿы Алексеи Хевелев имҩаԥигаз агәыҳалалратә концерт "Амузыка амч" иабзоураны еизган фонд "Ашана"хылаԥшра зырҭо Ҭамара Ҭарԥҳа лыхәшәтәразы иаҭахыз аԥарақәа зегьы. Абри атәы лҳәеит арадио Sputnik Аԥсны аинтервиу азҭаз агәыҳалалратә фонд "Ашана" аиҳабы Мактина Џьынџьалԥҳа.
Аԥсны аекономика аминистрраҿы аҳәынҭқарратә наплакқәа рҳәаақәҵаразы аспециалист хада Аслан Жанаа иазгәеиҭеит Аҟәатәи "Ахшзауад" аалыҵ алаҵәара шамам.